b'\n_START_ARTICLE_\nJera Ivanc\n_START_SECTION_\n\xc5\xbdivljenje\n_START_PARAGRAPH_\nJera Ivanc, h\xc4\x8di igralca Braneta Ivanca in scenografke Mete Ho\xc4\x8devar ter sestra re\xc5\xbeiserja Jake Ivanca, je obiskovala osnovno \xc5\xa1olo Toneta Tom\xc5\xa1i\xc4\x8da, dan. Osnovna \xc5\xa1ola Poljane, v Ljubljani ter maturirala na Gimnaziji Be\xc5\xbeigrad. Na Filozofski fakulteti Univerze v Ljubljani je pridobila diplomo iz gr\xc5\xa1kega jezik s knji\xc5\xbeevnostjo ter diplomo iz latinskega jezika s knji\xc5\xbeevnostjo._NEWLINE_Debitantsko dramsko besedilo Perzej, zasnovano na starogr\xc5\xa1ki mitologiji, je napisala za Lutkovno gledali\xc5\xa1\xc4\x8de Ljubljana. Predstava je bila uspe\xc5\xa1nica ter navdu\xc5\xa1ila tako otroke, mladino in odrasle. Za isto gledali\xc5\xa1\xc4\x8de se je leta 2005 v drugo izkazala s prav tako uspe\xc5\xa1nim dramskim delom Zakaj verjeti v zmaje, ki mlademu ob\xc4\x8dinstvu pribli\xc5\xbea svet slovanskih bajeslovnih bitjih. Odrska postavitev Zakaj verjeti v zmaje je utrdila plodno dinamiko sodelovanja z bratom dvoj\xc4\x8dkom, re\xc5\xbeiserjem Jako Ivancem. Kreativni dvojec se ponovno potrdi, ko brat Jaka v produkciji primorskega Koprskega gledali\xc5\xa1\xc4\x8da leta 2006 re\xc5\xbeira njeno naslednje dramsko besedilo Svetilnik, ki uspe\xc5\xa1no gosti po Sloveniji._NEWLINE_Med \xc4\x8dasom \xc5\xa1tudija razvita pedago\xc5\xa1ka \xc5\xbeilica jo vodi pri ozave\xc5\xa1\xc4\x8danju slovenskih srednjih \xc5\xa1ol o pomenu u\xc4\x8denja latin\xc5\xa1\xc4\x8dine in gr\xc5\xa1\xc4\x8dine pri razvoju odli\xc4\x8dnosti prihodnjih generacij slovenske inteligence. V tem duhu je za zalo\xc5\xbebo Modrijan leta 2008 prvi\xc4\x8d v slovenski jezik prevedla Medejo, ki je eno temeljnih klasi\xc4\x8dnih besedil rimskega filozofa Seneke. Prav tako, kot strokovna sodelavka deluje pri nastajanju anti\xc4\x8dno navdahnjenih gledali\xc5\xa1kih projektov v slovenskih klasi\xc4\x8dnih gimnazijiah in Waldorfskih \xc5\xa1olah. Februarja 2009 v okviru zbirke Klasje, Zalo\xc5\xbebe DZS, izide prvi slovenski prevod Plavtovih Dvoj\xc4\x8dkov, pod katerega se podpi\xc5\xa1e kot prevajalka in avtorice spremne besede._NEWLINE_Po uspe\xc5\xa1nih in kakovostnih glasbenih besedilih za lastna dramska dela, je bila kot avtorica besedil povabljena k ustvarjanju nosilnih pesmi novega slovnskega mladinskega filma z delovnim naslovom Taborniki._NEWLINE_Objavlja prispevke in prevode v razli\xc4\x8dnih strokovnih in znanstvenih revijah ter gledali\xc5\xa1kih listih,_NEWLINE_Je aktivna \xc4\x8dlanica Dru\xc5\xa1tva za anti\xc4\x8dne in humanisti\xc4\x8dne \xc5\xa1tudije._NEWLINE_\xc5\xbdivi in dela v Ljubljani in na Kri\xc5\xbeni gori.'